TARYBOS REGLAMENTAS (EB) Nr. 1151/2007
2007 m. rugsėjo 26 d.
nustatantis autonomines ir pereinamojo laikotarpio Bendrijos tarifines kvotas tam tikrų žemės ūkio produktų, kurių kilmės šalis yra Šveicarija, importui
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Bulgarijai ir Rumunijai įstojus į Europos Sąjungą, reikėtų išlaikyti prekybos žemės ūkio produktais srautus, kuriems taikomos lengvatos, suteiktos anksčiau pagal dvišalius susitarimus tarp šių dviejų valstybių narių ir Šveicarijos. Bendrija ir Šveicarija susitarė pakeisti tarifų lengvatas pagal Europos bendrijos ir Šveicarijos Konfederacijos susitarimą dėl prekybos žemės ūkio produktais (1) (toliau - Susitarimas), įsigaliojusį 2002 m. birželio 1 d. Šių lengvatų pakeitimas turėtų apimti naujų Bendrijos tarifinių kvotų skyrimą braškių (KN kodas 0810 10 00), paprastųjų runkelių ir artišokų (KN kodas 0709 90 20), kurių kilmės šalis yra Šveicarija, importui.
(2)
Dvišalėms Susitarimo 1 ir 2 prieduose išvardytų lengvatų pakeitimo procedūroms atlikti prireiks laiko. Siekiant užtikrinti galimybę naudotis kvota iki to pakeitimo įsigaliojimo, tikslinga nustatyti šias autonomines ir pereinamojo laikotarpio tarifines kvotas.
(3)
1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2), yra numatyta tarifinių kvotų administravimo sistema. Šiuo reglamentu nustatomas tarifines kvotas Komisija ir valstybės narės turėtų administruoti pagal tą sistemą.
(4)
Turėtų būti taikomos Susitarimo 4 straipsnyje numatytos kilmės taisyklės,
PRIĖMĖ ŠĮ REGLAMENTĄ:
1 straipsnis
1. Muitu neapmokestinama autonominė ir pereinamojo laikotarpio Bendrijos tarifinė kvota produktams, kurių KN kodas yra 0810 10 00 ir kurių kilmės šalis yra Šveicarija, nustatoma kasmet ir galioja nuo sausio 1 d. iki gruodžio 31 d.
Kvotos eilės numeris yra 09.0948. Metinis kiekis yra 200 tonų grynojo svorio.
2. Muitu neapmokestinama autonominė ir pereinamojo laikotarpio Bendrijos tarifinė kvota produktams, kurių KN kodas yra 0709 90 20 ir kurių kilmės šalis yra Šveicarija, nustatoma kasmet ir galioja nuo sausio 1 d. iki gruodžio 31 d.
Kvotos eilės numeris yra 09.0950. Metinis kiekis yra 300 tonų grynojo svorio.
3. 2007 metais 1 ir 2 dalyse nustatytos tarifinės kvotos nustatomos laikotarpiui nuo rugsėjo 1 d. iki gruodžio 31 d., taikant pilnus metinius kiekius, nustatytus 1 ir 2 dalyse.
4. 1 ir 2 dalyse nustatytos tarifinės kvotos nustoja galioti 2009 m. gruodžio 31 d.
5. Šio straipsnio 1 ir 2 dalyse nurodytiems produktams taikomos Europos bendrijos ir Šveicarijos Konfederacijos susitarimo dėl prekybos žemės ūkio produktais 4 straipsnyje numatytos kilmės taisyklės.
2 straipsnis
1 straipsnyje nustatytas tarifines kvotas administruoja Komisija, vadovaudamasi Reglamento (EEB) Nr. 2454/93 308a, 308b ir 308c straipsniais.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2007 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugsėjo 26 d.